MATEMATIKA

Kiss Árpád Országos Közoktatási Szolgáltató Intézmény

Vizsgafejlesztő Központ


I. RÉSZLETES ÉRETTSÉGI VIZSGAKÖVETELMÉNY

Az érettségi követelményeit két szinten határozzuk meg:

középszinten a mai társadalomban tájékozódni és alkotni tudó ember matematikai isme​re​teit kell megkövetelni, ami elsősorban a matematikai fogalmak, tételek gyakorlati helyze​tek​ben való ismeretét és alkalmazását jelenti;

az emelt szint tartalmazza a középszint követelményeit, de az azonos módon meg​fogal​mazott követelmények körében az emelt szinten nehezebb, több ötletet igénylő feladatok sze​re​pelnek. Ezen túlmenően az emelt szint követelményei között speciális anyagrészek is talál​ha​tók, mivel emelt szinten elsősorban a felsőoktatásban matematikát használó, illetve tanuló diákok felkészítése történik.

A) KOMPETENCIÁK

Gondolkodási módszerek, halmazok, logika, kombinatorika, gráfok
· Legyen képes a tanuló adott szövegben rejlő matematikai problémákat észrevenni, szük​ség esetén matematikai modellt alkotni, a modell alapján számításokat végezni, és a kapott eredményeket értelmezni. 

· Legyen képes kijelentéseket szabatosan megfogalmazni, azokat összekapcsolni, kijelenté​sek igazságtartalmát megállapítani.

· Lássa az eltéréseket, illetve a kapcsolatokat a matematikai és a mindennapi nyelv között.

· A matematika minden területén és más tantárgyakban is tudja alkalmazni a halmaz fogalmát, illetve a halmazműveleteket.

· Legyen jártas alapvető kombinatorikus gondolatmenetek alkalmazásában, s legyen képes ennek segítségével gyakorlati sorbarendezési és kiválasztási feladatok megoldására.

· Ismerje a gráfok jelentőségét, sokoldalú felhasználhatóságuk néhány területét, és legyen képes további felhasználási lehetőségek felismerésére a gyakorlati életben és más tudo​má​nyágakban.

· Az emelt szinten érettségiző diák ismerje a halmazelmélet alapvető szerepét a mai mate​ma​tika felépítésében.

Számelmélet, algebra

· Legyen képes a tanuló betűs kifejezések értelmezésére, ismerje fel használatuk szük​ségességét, tudja azokat kezelni, lássa, hogy mi van a „betűk mögött”.

· Ismerje az egyenlet és az egyenlőtlenség fogalmát, megoldási módszereit (pl. algeb​rai, grafikus, közelítő).

· Legyen képes egy adott probléma megoldására felírni egyenleteket, egyenletrendszere​ket, egyenlőtlenségeket, egyenlőtlenség-rendszereket.

· Tudja az eredményeket előre megbecsülni, állapítsa meg, hogy a kapott eredmény reális-e.

· Az emelt szinten érettségiző diáknak legyen jártassága az összetettebb algebrai átalakítá​so​kat igénylő feladatok megoldásában is.


Függvények, az analízis elemei
· Legyen képes a tanuló a körülötte levő világ egyszerűbb összefüggéseinek függvényszerű meg​je​le​nítésére, ezek elemzéséből tudjon következtetni valóságos jelenségek várható le​folyására.

· Legyen képes a változó mennyiségek közötti kapcsolat felismerésére, a függés értelme​zé​sére. Értse, hogy a függvény matematikai fogalom, két halmaz elemeinek egymáshoz ren​delése. Ismerje fel a hozzárendelés formáját, elemezze a halmazok közötti kapcso​la​to​kat.

· Lássa, hogy a sorozat diszkrét folyamatok megjelenítésére alkalmas matematikai eszköz, a pozitív egész számok halmazán értelmezett függvény. Ismerje a számtani és mértani so​ro​zatot.

· Az emelt szinten érettségiző diák ismerje az analízis néhány alapelemét, amelyekre más szak​tudományokban is (pl. fizika) szüksége lehet. Ezek segítségével tudjon függvény​vizsgálatokat végezni, szélsőértéket, görbe alatti területet számolni.

Geometria, koordinátageometria, trigonometria

· Tudjon a tanuló síkban, illetve térben tájékozódni, térbeli viszonyokat elképzelni, tudja a há​romdimenziós valóságot – alkalmas síkmetszetekkel – két dimenzióban vizsgálni.

· Vegye észre a szimmetriákat, tudja ezek egyszerűsítő hatásait problémák megfogal​ma​zá​sában, bizonyításokban, számításokban kihasználni.

· Tudjon a feladatok megoldásához megfelelő ábrát készíteni.

· Tudjon mérni és számolni hosszúságot, területet, felszínt, térfogatot, legyen tisztában a mé​rési pontosság fogalmával.

· Ismerje a geometria szerepét a műszaki életben és bizonyos képzőművészeti alkotásokban.

· Az emelt szinten érettségiző diák tudja szabatosan megfogalmazni a geometriai bizonyí​tá​sok gondolatmenetét.

Valószínűségszámítás, statisztika
· Értse a tanuló a statisztikai kijelentések és gondolatmenetek sajátos természetét.

· Ismerje a statisztikai állítások igazolására felhasználható adatok gyűjtésének lehetséges formáit, és legyen jártas a kapott adatok áttekinthető szemléltetésében, különböző statisz​tikai mutatókkal való jellemzésében.

· Az emelt szinten érettségiző diák tudjon egyszerűbb véletlenszerű jelenségeket modellezni és a valószínűségi modellben számításokat végezni.

· Emelt szinten ismerje a véletlen szerepét egyszerű statisztikai mintavételi eljárásokban.

B) VIZSGAKÖVETELMÉNYEK

1. Gondolkodási módszerek, halmazok, logika, kombinatorika, gráfok

E témakört (különösen a gondolkodási módszereket, a halmazokat és a matematikai logikát) elsősorban nem önállóan számon kérhető ismeretanyagként kell elképzelni, hanem olyan szem​léletformáló, a matematikaoktatás egészét átszövő módszerek, illetve eszközök összessége​ként, amely szinte teljes egészében megjelenik minden további téma​körben is.

	TÉMÁK
	VIZSGASZINTEK

	
	Középszint
	Emelt szint

	1.1 Halmazok
	Ismerje és használja a halmazok megadásának külön​böző módjait, a halmaz elemének fogalmát.

Definiálja és alkalmazza gyakorlati és matematikai fe​ladatokban a következő fogalmakat: halmazok egyen​lősége, részhalmaz, üres halmaz, véges és végtelen halmaz, komplementer halmaz.


	

	1.1.1 Halmazműveletek


	Ismerje és alkalmazza gyakorlati és matematikai fela​da​tokban a következő műveleteket: egyesítés, met​szet, különbség.

Tudjon koordináta-rendszerben ábrázolni egyszerűbb ponthalmazokat.


	

	1.1.2 Számosság, részhalmazok
	Véges halmazok elemeinek száma.
	Ismerjen példát véges, megszámlálhatóan végtelen és nem megszámlálhatóan végtelen halmazra.




	TÉMÁK
	VIZSGASZINTEK

	
	Középszint
	Emelt szint

	1.2 Matematikai logika

	Tudjon egyszerű matematikai szövegeket értelmezni.

Ismerje és alkalmazza megfelelően a kijelentés (állí​tás, ítélet) fogalmát.

Értse és egyszerű feladatokban alkalmazza az állítás taga​dása műveletet.

Ismerje az „és”, a „(megengedő) vagy” logikai jelen​té​sét, tudja használni és összekapcsolni azokat a hal​mazműveletekkel.

Értse és használja helyesen az implikációt és az ekvi​va​lenciát.

Használja helyesen a „minden”, „van olyan” kvanto​ro​kat.


	Alkalmazza tudatosan a nyelv logikai elemeit.



	1.2.1 Fogalmak, tételek és bizo​nyítások a matematikában


	Tudjon definíciókat, tételeket pontosan megfogalmaz​ni.

Használja és alkalmazza feladatokban helyesen a „szükséges”, az „elégséges” és a „szükséges és elég​séges” feltétel fogalmát.


	Ismerje az alábbi bizonyítási típusokat és tudjon pél​dát mondani alkalmazásukra: direkt és indirekt bizo​nyítás, skatulyaelv.

Tudja megfogalmazni konkrét esetekben tételek meg​fordítását.




	TÉMÁK
	VIZSGASZINTEK

	
	Középszint
	Emelt szint

	1.3 Kombinatorika

	Tudjon egyszerű sorbarendezési, kiválasztási és egyéb kombinatorikai feladatokat megoldani.

Tudja kiszámolni a binomiális együtthatókat.


	Ismerje, bizonyítsa és alkalmazza a permutációk, variációk (ismétlés nélkül és ismétléssel), kombinációk (ismétlés nélkül) kiszámítására vonatkozó képleteket.

Ismerje és alkalmazza a binomiális tételt. 



	1.4 Gráfok
	Tudjon konkrét szituációkat szemléltetni, és egyszerű fela​datokat megoldani gráfok segítségével.


	Definiálja a következő fogalmakat: pont, él, fok, út, kör, összefüggő gráf, fa.

Ismerje az egyszerű gráf pontjainak foka és éleinek száma, valamint a fa pontjai és élei száma közötti összefüggést.




2. Számelmélet, algebra

Az algebra tanításának egyik fő célja annak felfedeztetése és megértetése, hogy egymástól távol állónak tűnő problémák ugyanazon matematikai, algebrai struktú​rával rendelkeznek, ezért megoldásuk során hasonló eljárásokat, gondolatmeneteket alkal​mazhatunk, s leírásuk formálisan azonos módon történik. (Például különböző téma​körökből vett másodfokú egyenletre vezető feladatok.)

Fontos a számolás során megismert műveleti szabályok absztrahálása, a jártasság megszerzése a betűkifejezésekkel végzett műveletekben. Meg kell mutatni a számfogalom bővítésének szükségességét és folyamatát. El kell juttatni a tanulókat a permanencia-elv fontosságának felismeréséhez.

	TÉMÁK
	VIZSGASZINTEK

	
	Középszint
	Emelt szint

	2.1 Alapműveletek

	Tudjon alapműveleteket biztonságosan elvégezni (zseb​​​számológéppel is).

Ismerje és használja feladatokban az alapműveletek műveleti azonosságait (kommutativitás, asszociativi​tás, disztributivitás).


	

	2.2 A természetes számok halmaza, számelméleti ismeretek


	Ismerje, tudja definiálni és alkalmazni az oszthatósági alapfogalmakat (osztó, többszörös, prímszám, össze​tett szám).

Tudjon természetes számokat prímtényezőkre bonta​ni, tudja adott számok legnagyobb közös osztóját és leg​kisebb közös többszörösét kiszámítani; tudja mind​eze​ket egyszerű szöveges (gyakorlati) felada​tok meg​oldásában alkalmazni.

Definiálja és alkalmazza feladatokban a relatív prím​szá​mokat.

Tudja a számelmélet alaptételét alkalmazni feladatok​ban.


	Tudja pontosan megfogalmazni a számelmélet alap​tételét.





	TÉMÁK
	VIZSGASZINTEK

	
	Középszint
	Emelt szint

	2.2.1 Oszthatóság


	Ismerje a 10 hatványaira, illetve a 2, 3, 4, 5, 6, 8, 9 szá​mokra vonatkozó oszthatósági szabályokat, tudjon egyszerű oszt​hatósági feladatokat megoldani.


	Oszthatósági feladatok.



	2.2.2 Számrendszerek 


	Tudjon más számrendszerek létezéséről.

Tudja a számokat átírni 10-es alapú számrendszerből 2 alapú számrendszerbe és viszont.

Helyiértékes írásmód.


	Tudja a számokat átírni 10-es alapú számrendszerből n alapú számrendszerbe és viszont.



	2.3 Racionális és irracionális számok


	Tudja definiálni a racionális számot és ismerje az irra​cionális szám fogalmát.

Adott n (n(N) esetén tudja eldönteni, hogy

 irracionális szám-e.


	Bizonyítsa, hogy 

 irracionális szám.



	2.4 Valós számok

	Ismerje a valós számkör felépítését (

 R) valamint a valós számok és a számegyenes kapcsola​tát.

Tudjon ábrázolni számokat a számegyenesen.

Tudja az abszolútérték definícióját.

Ismerje adott szám normálalakjának felírási módját, tudjon számolni a normálalakkal.


	Tudja, hogy mit értünk adott műveletekre zárt szám​halmazokon.




	TÉMÁK
	VIZSGASZINTEK

	
	Középszint
	Emelt szint

	2.5 Hatvány, gyök, logaritmus


	A hatványozás értelmezése racionális kitevő esetén. 
	Permanencia elv.

Irracionális kitevőjű hatvány értelmezése szemlélete​sen.



	
	Ismerje és használja a hatványozás azonosságait.

Definiálja és használja az 

fogalmát.


	Bizonyítsa a hatványozás azonosságait egész kitevő esetén.



	
	Ismerje és alkalmazza a négyzetgyökvonás azonossá​gait.


	Bizonyítsa a négyzetgyökvonás azonosságait.



	
	Definiálja és használja feladatok megoldásában a lo​ga​ritmus fogalmát, valamint a logaritmus azonos​sá​gait. Tudjon áttérni más alapú logaritmusra.


	Bizonyítsa a logaritmus azonosságait.







	TÉMÁK
	VIZSGASZINTEK

	
	Középszint
	Emelt szint

	2.6 Betűkifejezések

	Ismerje a polinom fokszámát, fokszám szerint rende​zett alakját.


	

	2.6.1 Nevezetes azonosságok 


	Tudja alkalmazni feladatokban a következő kifejezé​sek kifejtését, illetve szorzattá alakítását: 

Tudjon algeb​rai kifejezésekkel egyszerű műveleteket végrehajtani, algebrai kifejezéseket egyszerűbb alakra hozni (összevonás, szorzás, osztás, szorzattá alakítás kiemelés​sel, nevezetes azonosságok alkalmazása).


	Tudja alkalmazni feladatokban az 

, illetve az 

 kifejezés szorzattá alakítását.



	2.7 Arányosság


	Tudja az egyenes és a fordított arányosság definícióját és grafikus ábrázolásukat.

Tudjon arányossági feladatokat megoldani.


	

	2.7.1 Százalékszámítás


	Százalékszámítással kapcsolatos feladatok megoldása.


	

	2.8 Egyenletek, egyenletrend-szerek, egyenlőtlenségek, egyenlőtlenség-rendszerek

	Ismerje az alaphalmaz és a megoldáshalmaz fogalmát.

Alkalmazza a különböző egyenletmegoldási mód​sze​reket: mérlegelv, grafikus megoldás, ekvivalens át​ala​kítások, következményegyenletre vezető átala​kí​tá​sok, új ismeretlen bevezetése stb.


	





	TÉMÁK
	VIZSGASZINTEK

	
	Középszint
	Emelt szint

	2.8.1 Algebrai egyenletek, egyenletrendszerek

Elsőfokú egyenletek, egyenletrendszerek

Másodfokú egyenletek, 

egyenletrendszerek 


	Tudjon elsőfokú, egyismeretlenes egyenleteket meg​oldani.

Kétismeretlenes elsőfokú egyenletrendszer meg​oldá​sa.

Alkalmazza az egyenleteket, egyenletrendszereket szö​veges feladatok megoldásában.

Ismerje az egyismeretlenes másodfokú egyenlet álta​lános alakját.

Tudja meghatározni a diszkrimináns fogalmát.

Ismerje és alkalmazza a megoldóképletet.

Használja a teljes négyzetté alakítás módszerét.

Alkalmazza feladatokban a gyöktényezős alakot.

Tudjon törtes egyenleteket, másodfokú egyenletre ve​zető szöveges feladatokat megoldani.

Másodfokú egyenletrendszerek megoldása.


	Tudjon paraméteres elsőfokú egyenleteket megoldani.

Két- és háromismeretlenes elsőfokú egyenletrend​sze​rek megoldása.

Egyszerű kétismeretlenes lineáris paraméteres egyen​let​rendszer megoldása.

Igazolja a másodfokú egyenlet megoldóképletét.

Igazolja és alkalmazza a gyökök és együtthatók kö​zöt​ti összefüggéseket.

Másodfokú paraméteres feladatok megoldása.







	TÉMÁK
	VIZSGASZINTEK

	
	Középszint
	Emelt szint

	Magasabb fokú egyenletek

Négyzetgyökös egyenletek
	Egyszerű, másodfokúra visszavezethető egyenletek megoldása.

Tudjon 
[image: image9.wmf]d

 típusú egyenleteket megol​da​ni.


	Tudjon másodfokúra visszavezethető egyenlet​rendszereket megoldani.

Értelmezési tartomány, illetve értékkészlet-vizsgá​lat​tal, valamint szorzattá alakítással megoldható fela​da​tok, összetett feladatok megoldása.

Tudjon két négyzetre emeléssel megoldható egyenle​te​ket megoldani.



	2.8.2 Nem algebrai egyenletek

Abszolútértékes egyenletek

Exponenciális és logarit​mikus egyenletek

Trigonometrikus egyenletek


	Tudjon 

 típusú egyenleteket algebrai és gra​fikus módon, valamint 

 típusú egyenleteket megoldani.

Tudjon definíciók és azonosságok közvetlen alkalma​zását igénylő feladatokat megoldani.

Tudjon definíciók és azonosságok közvetlen alkalma​zását igénylő feladatokat megoldani.


	Abszolútértékes egyenletek algebrai megoldása.







	TÉMÁK
	VIZSGASZINTEK

	
	Középszint
	Emelt szint

	2.8.3 Egyenlőtlenségek, 

egyenlőtlenség-rendszerek


	Ismerje az egyenlőtlenségek alaptulajdonságait (mér​leg​elv alkalmazása).

Egyszerű első- és másodfokú egyenlőtlenségek és egy​szerű egyismeretlenes egyenlőtlenség-rendszerek megoldása.


	Tudjon megoldani összetett feladatokat.

Tudjon egyszerű négyzetgyökös, abszolútértékes, exponenciális, logaritmikus és trigonometrikus) egyenlőtlenségeket megoldani.



	2.9 Középértékek, egyenlőtlenségek


	Két pozitív szám számtani és mértani közepének fo​gal​ma, kapcsolatuk, használatuk.


	Ismerje n szám számított középértékeit (aritmetikai, geometriai, négyzetes, harmonikus), valamint a nagyságrendi viszonyaikra vonatkozó tételeket.

Bizonyítsa, hogy   

Tudjon megoldani feladatokat számtani és mértani közép közötti összefüggés alapján.




3. Függvények, az analízis elemei

A témakör (hasonlóan a geometria, illetve a valószínűségszámítás, statisztika fejezetekhez) különösen alkalmas annak szemléltetésére, hogy egy probléma matematikai megoldása három lépésben történik: a matematikai modell megalkotása, a matematikai feladat megoldása a modellen belül, és az eredmény értelmezése. Fontos terület a függvényábrázolás alkalmazása egyenletek és egyenlőtlenségek megoldásában.

	TÉMÁK
	VIZSGASZINTEK

	
	Középszint
	Emelt szint

	3.1 A függvény

	A függvény matematikai fogalma. Ismerje a függ​vény​ta​ni alapfogalmakat (értelmezési tartomány, hoz​záren​delés, képhalmaz, helyettesítési érték, ér​tékkész​let).

Tudjon szövegesen megfogalmazott függvényt képlet​tel megadni.

Tudjon helyettesítési értéket számítani, illetve tudja egyszerű függvények esetén f(x) = c alapján az x-et meghatározni.

Ismerje az egy-egyértelmű megfeleltetés fogalmát.

Ismerje és alkalmazza a függvényeket gyakorlati prob​lé​mák megoldásánál.

Az inverzfüggvény fogalmának szemléletes értelme​zése (pl. az exponenciális és a logaritmus függvény vagy a geomet​riai transzformációk).


	Tudja az alapvető függvénytani fogalmak pontos defi​nícióját.

Ismerje és alkalmazza a függvények megszorításának (leszűkítésének) és kiterjesztésének fogalmát.

Összetett függvény fogalma.

	3.2 Egyváltozós valós függvények

	Ismerje, tudja ábrázolni és jellemezni az alábbi hoz​zá​rendeléssel megadott (alapvető) függvényeket:

	Ismerje és tudja ábrázolni az 

    n (N függvényt. 

Tudjon a középszinten felsorolt függvényekből össze​tett függvényeket képezni.



	3.2.1 A függvények grafikonja, függvénytranszformációk 

	Tudjon értéktáblázat és képlet alapján függvényt ábrá​zolni, illetve adatokat leolvasni a grafikonról.

Tudjon néhány lépéses transzformációt igénylő függ​vényeket függvénytranszformációk segítségével ábrá​zolni [f(x) + c;   f(x+c);  c(f(x);   f(cx)].


	Tudja ábrázolni az alapvető függvények (3.2) transz​formáltjainak grafikonját (c(f(ax+b)+d).



	3.2.2 A függvények jellemzése


	Egyszerű függvények jellemzése (grafikon alapján) értékkészlet, zérushely, növekedés, fogyás, szélső​érték, periodicitás, paritás szempontjából.


	Függvények jellemzése korlátosság szempontjából.

A függvények tulajdonságait az alapfüggvények isme​retében transzformációk segítségével határozza meg.

Használja a konvexség és konkávság fogalmát a függ​vények jellemzésére.

Egyszerűbb, másodfokú függvényre vezető szélső​érték-feladatok megoldása.

	3.3 Sorozatok

	Ismerje a számsorozat fogalmát és használja a külön​böző megadási módjait.


	Sorozat jellemzése (korlátosság, monotonitás), a kon​vergencia szemléletes fogal​ma.

Egyszerű rekurzív képlettel megadott sorozatok.



	3.3.1 Számtani és mértani sorozatok

Végtelen mértani sor


	Tudjon olyan feladatokat megoldani a szám​tani és mértani sorozatok témaköréből, ahol a szám​ta​ni, illetve mértani sorozat fogalmát és az

-re, illet​ve az 

-re vonatkozó összefüggéseket kell használ​ni.
	Bizonyítsa a számtani és a mértani sorozat általános tag​jára vonatkozó összefüggéseket, valamint az összeg​képleteket.

Ismerje a végtelen mértani sor fogalmát, összegét.

	3.3.2 Kamatos kamat, járadékszámítás


	Tudja a kamatos kamatra vonatkozó képletet használ​ni, s abból bármelyik ismeretlen adatot kiszámolni.


	Tudjon gyűjtőjáradékot és törlesztőrészletet számol​ni.



	3.4. Az egyváltozós valós függ​vé​nyek analízisének elemei 

3.4.1 Határérték, folytonosság


	
	Ismerje a végesben vett véges, a végtelenben vett vé​ges és a tágabb értelemben vett határérték szemléletes fo​galmát.

A folytonosság szemléletes fogalma.

	3.4.2 Differenciálszámítás


	
	Tudja a differencia- és differenciálhányados definíció​ját.

Alkalmazza az összeg, konstansszoros, szorzat- és hányadosfüggvény deriválási szabályait.
Alkalmazza egyszerű esetekben az összetett függvény deriválási szabályát.

Tudja bizonyítani, hogy 

Ismerje a trigonometrikus függvények deriváltját.

Alkalmazza a differenciálszámítást:

– érintő egyenletének felírására,

– szélsőérték-feladatok megoldására,

– polinomfüggvények (menet, szélsőérték, alak) vizsgálatára.



	3.4.3 Integrálszámítás


	
	Ismerje folytonos függvényekre a határozott integrál szemléletes fogalmát és tulajdonságait.

Ismerje a kétoldali közelítés módszerét, az integrál​függvény fogalmát, a primitív függvény fogalmát, valamint a Newton–Leibniz-tételt.

Tudja polinomfüggvények, illetve a szinusz és koszi​nusz függvény grafikonja alatti területet számolni.




4. Geometria, koordinátageometria, trigonometria

A témakör követelményeit abban a tudatban kell megfogalmaznunk, hogy a geometria sze​repe, funkciója, hangsúlyai sokat változtak az elmúlt évtizedekben. Ennek következtében a szintetikus geometria egyes területeken háttérbe szorult. Szem előtt kell tartani ugyanakkor, hogy a  geomet​ria oktatása segíti a pontos fogalomalkotást, a struktúraalkotás képességét és fejleszti a térszemléletet.

	4.1 Elemi geometria

4.1.1 Térelemek


	Ismerje és használja megfelelően az alapfogalom, axióma, definiált fogalom, bizonyított tétel fogalmát.

Ismerje a térelemeket és a szög fogalmát.

Ismerje a szögek nagyság szerinti osztályozását és a nevezetes szögpárokat.

Tudja a térelemek távolságára és szögére (pont és egye​nes, pont és sík, párhuzamos egyenesek, párhu​zamos síkok távolsága; két egyenes, egyenes és sík, két sík hajlásszöge) vonatkozó meghatározásokat.


	Alakzatok távolságának értelmezése.



	4.1.2 A távolságfogalom segít​sé​gével definiált ponthal​ma​zok


	Tudja a kör, gömb, szakaszfelező merőleges, szögfe​le​ző fogalmát. 

Használja a fogalmakat feladatmegoldásokban.


	Parabola fogalma.

	4.2 Geometriai transzformációk
4.2.1 Egybevágósági transzfor​mációk

Síkban 

Térben 


	Ismerje a síkbeli egybevágósági transzformációk (el​tolás, tengelyes tükrözés, középpontos tükrözés, pont körüli forgatás) leírását, tulajdonságaikat. 

Alkal​maz​za a feladatokban az eltolás, tengelyes tükrözés, középpontos tükrözés, egybevágósági transzformációkat.

Tudjon végrehajtani transzformációkat konkrét ese​tekben.

Ismerje és tudja alkalmazni feladatokban a három​szö​gek egybevágósági alapeseteit.

Ismerje fel és használja feladatokban a különböző alak​zatok szimmetriáit.


	A geometriai transzformáció mint függvény.

Tudja pontosan megfogalmazni az egybevágósági transzformációk definícióit, a síkidomok egybevágó​ságának fogalmát, valamint a sokszögek egybevágó​sá​gának elégséges feltételét.

Pont körüli forgatás alkalmazása.

Ismerje és alkalmazza a térbeli egybevágósági transzformációkat (eltolás, tengely körüli forgatás, pontra vonatkozó tükrözés, síkra vonatkozó tükrözés).

	4.2.2 Hasonlósági transzfor​mációk


	Ismerje a transzformációk leírását, tulajdonságait, al​kalmazza azokat.

Alkalmazza a középpontos nagyítást, kicsinyítést egy​szerű, gyakorlati feladatokban.

Szakasz adott arányú felosztása.

Hasonló alakzatok felismerése, (pl. háromszögek hasonlósági alapesetei) alkalmazása, arány felírása.

Tudja és alkalmazza feladatokban a hasonló síkido​mok területének arányáról és a hasonló testek felszí​nének és térfogatának arányáról szóló tételeket.


	Ismerje a hasonlósági transzformáció definícióját.



	4.2.3 Egyéb transzformációk

Merőleges vetítés


	
	Tudja a merőleges vetítés definícióját, tulajdon​sá​gait.

Legyen képes gyakorlati példákban alkalmazni (pl. alap​rajz értelmezése).

	4.3 Síkbeli és térbeli alakzatok 


	Ismerje a síkidomok, testek csoportosítását különböző szem​pontok szerint.


	

	4.3.1 Síkbeli alakzatok

Háromszögek


	Tudja csoportosítani a háromszögeket oldalak és szö​gek szerint.

Ismerje és alkalmazza az alapvető összefüggéseket há​romszögek oldalai, szögei, oldalai és szögei között (háromszög-egyenlőtlenség, belső, illetve külső szö​gek összege, nagyobb oldallal szemben nagyobb szög van).

Ismerje és alkalmazza speciális háromszögek tulaj​don​ságait.

Tudja a háromszög nevezetes vonalaira, pontjaira és kö​reire vonatkozó definíciókat, tételeket (oldalfelező merő​leges, szögfelező, magasságvonal, súlyvonal, kö​zépvonal, körülírt, illetve beírt kör).

Ismereteit alkalmazza egyszerű feladatokban.

Ismerje és alkalmazza a Pitagorasz-tételt és meg​for​dítását.

Ismerje és alkalmazza feladatokban a magasság- és a befogótételt.


	Bizonyítsa a háromszög nevezetes vonalaira, pontjaira és köreire vonatkozó tételeket (körülírt és beírt kör középpontja; magasságpont, súlypont, középvonal tulajdonságai).

Bizonyítsa a Pitagorasz-tételt és megfordítását.

Bizonyítsa a magasság- és a befogótételt.







	TÉMÁK
	VIZSGASZINTEK

	
	Középszint
	Emelt szint

	Négyszögek

Sokszögek


	Ismerje a négyszögek fajtáit (trapéz, paralelogramma, deltoid) és tulajdonságaikat, alkalmazza ismereteit egy​szerű feladatokban.

Konvex síknégyszög belső és külső szögeinek össze​ge, alkalmazásuk egyszerű feladatokban.

Ismerje és alkalmazza konvex sokszögeknél az átlók szá​mára, a belső és külső szögösszegre vonatkozó téte​leket.

Tudja a szabályos sokszögek definícióját.


	Húrnégyszög, érintőnégyszög tételének ismerete (bizo​nyítással) és alkalmazása.

A konvex sokszög átlóinak száma, a belső és külső szögösszegre vonatkozó tétel bizonyítása.

	Kör


	A kör részeinek ismerete, alkalmazása egyszerű fela​datokban.

Tudja és használja, hogy a kör érintője merőleges az érintési pontba húzott sugárra, s hogy külső pontból húzott érintőszakaszok egyenlő hosszúak.
A szög mérése fokban és radiánban.

Tudja és alkalmazza feladatokban, hogy a középponti szög arányos a körívvel és a hozzá tartozó körcikk területével.

Tudja és alkalmazza feladatokban a Thalész-tételt és megfordítását.


	Bizonyítsa, hogy a kör érintője merőleges az érintési pontba húzott sugárra, valamint hogy a külső pontból húzott érintőszakaszok egyenlő hosszúak.

Igazolja és alkalmazza feladatokban a kerületi és kö​zép​ponti szögek tételét.

Ismerje és használja a látókör fogalmát.

Bizonyítsa a Thalész-tételt és megfordítását.



	4.3.2 Térbeli alakzatok
	Forgáshenger, forgáskúp, gúla, hasáb, gömb, csonka​gúla, cson​ka​kúp ismerete, alkalmazása egyszerű feladatokban.

	4.4 Vektorok síkban és térben

	Ismerje és alkalmazza feladatokban a következő defi​ní​ciókat, tételeket:
– vektor fogalma, abszolútértéke,

– nullvektor, ellentett vektor,

– vektorok összege, különbsége, vektor skalár​szorosa, 

– vektorműveletekre vonatkozó műveleti azonos​ságok,

– vektor felbontása összetevőkre.

Skaláris szorzat definíciója, tulajdonságai.

Ismerje és alkalmazza feladatokban a következő defi​ní​ciókat, tételeket:

– vektor koordinátái,

– a vektor 90°-os elforgatottjának koordinátái,

– vektorok összegének, különbségének, skalárral való szorzatának koordinátái,

– skalárszorzat kiszámítása koordinátákból.

Vektorok alkalmazása feladatokban.


	A skalárszorzat koordinátákból való kiszámításának bizonyítása.





	TÉMÁK
	VIZSGASZINTEK

	
	Középszint
	Emelt szint

	4.5 Trigonometria

	Tudja hegyesszögek szögfüggvényeit derékszögű há​romszög oldalarányaival definiálni, ismereteit alkal​maz​za feladatokban.

Tudja a szögfüggvények általános definícióját.

Tudja és alkalmazza a szögfüggvényekre vonatkozó alapvető összefüggéseket: pótszögek, kiegészítő szö​gek, negatív szög szögfüggvénye, pitagoraszi össze​függés.

Tudjon hegyes szögek esetén szögfüggvényeket ki​fe​jez​ni egymásból.

Ismerje és alkalmazza a nevezetes szögek (30°, 45°, 60°) szögfüggvényeit.
Tudja és használja a szinusz- és a koszinusztételt.

Tudjon számolásokat végezni általános háromszög​ben.


	Tudjon szögfüggvényeket ki​fe​jez​ni egymásból.

Függvénytáblázat segítségével tudja alkalmazni egyszerű feladatokban az addíciós összefüggéseket (
[image: image15.wmf])

Bizonyítsa a szinusz- és a koszinusztételt.

	4.6 Koordinátageometria
4.6.1 Pontok, vektorok


	Tudja 
[image: image18.wmf]AB

 vektor koordinátáit, abszolútértékét.

Két pont távolságának, szakasz felezőpontjának, har​ma​doló pontjainak felírása, alkalmazása feladatokban.

A háromszög súlypontja koordinátáinak felírása, alkalma​zása feladatokban.


	Szakasz felezőpontja és harmadoló pontjai koordi​nátá​inak kiszámítására vonatkozó összefüggések igazolása.

Igazolja a háromszög súlypontjának koordinátáira vonat​kozó összefüggést.



	4.6.2 Egyenes


	Tudja felírni különböző adatokkal meghatározott egye​nesek egyenletét.

Egyenesek metszéspontjának számítása.

Ismerje egyenesek párhuzamosságának és merő​le​gessé​gének koordinátageometriai feltételeit.

Elemi háromszög- és négyszög-geometriai feladatok megoldása koordinátageometriai eszközökkel.


	Az egyenes egyenletének levezetése különböző kiindulási adatokból a síkban.

	4.6.3 Kör

4.6.4 Parabola


	Adott középpontú és sugarú körök egyenletének fel​írása.

Kétismeretlenes másodfokú egyenletből a kör közép​pontjának és sugarának meghatározása.

Kör és egyenes metszéspontjának meghatározása.

A kör adott pontjában húzott érintő egyenletének felírása.

Alkalmazza ismereteit feladatokban.


	A kör egyenletének levezetése.

A kör és a kétismeretlenes másodfokú egyenlet kap​cso​lata.

Két kör kölcsönös helyzetének meghatározása, met​szés​pontjainak felírása.

Külső pontból húzott érintő egyenletének felírása.

A parabola 

alakú egyenletének levezetése. Feladatok a koordinátatengelyekkel párhuzamos tengelyű parabolákra.



	4.7 Kerület, terület

	Ismerje a kerület és a terület szemléletes fogalmát.

Háromszög területének  kiszámítása különböző adatokból: 

Nevezetes négyszögek területének számítása.
Szabályos sokszögek kerületének és területének szá​mítása.

Kör, körcikk, körszelet kerülete, területe.

Kerület- és területszámítási feladatok.


	A háromszög területének kiszámítására használt képletek bizonyítása, további összefüggések:



  (bizonyítással),   

  alkalmazása.

A területképletek bizonyítása.



	4.8 Felszín, térfogat

	Ismerje a felszín és a térfogat szemléletes fogalmát.

Hasáb, gúla, forgáshenger, forgáskúp, gömb, csonkagúla és csonkakúp felszínének és térfogatának kiszámítása képletbe való behelyettesítéssel.


	Térgeometriai feladatok megoldása.





5. Valószínűségszámítás, statisztika

A modern tudományelmélet egyik fontos pillére az a gondolkodásmód, amellyel a sztochasztikus jelenségek leírhatók. A társadalomtudományi, a természettudományi és a közgazdasági törvényeink nagy része csak statisztikusan igaz. A mindennapi élet történéseit sem lehet megérteni statisztikai ismeretek nélkül, mivel ott is egyre gyakrabban olyan tömegjelenségek​kel kerülünk szembe, amelyek a statisztika eszközeivel kezelhetők. A sztochasztika gon​dolkodásmódja a XXI. század elejére az emberi gondolkodásnak, döntéseknek és cselekvéseknek olyannyira alapvető része lesz, hogy elsajátítása sem​mi​képpen sem kerülhető meg.

Ebben a témakörben középszinten csak az alapfogalmak megértését és használatát követel​jük meg, míg emelt szinten a téma matematikai felépítésének egyes részeiről is számot kell adni. E fejezet követelményrendszere két ellentétes tendencia közötti kompromisszum jegyében született, mely szerint alapvető társadalmi szükség mutatkozik a téma iránt, miköz​ben a tanításban elfoglalt helye ma még igencsak periférikus.

	5.1 Leíró statisztika
5.1.1 Statisztikai adatok gyűjtése, rendszerezése, különböző ábrázolásai
	Tudjon adott adathalmazt szemléltetni.

Tudjon adathalmazt táblázatba rendezni és táblázattal megadott adatokat feldolgozni.

Értse a véletlenszerű mintavétel fogalmát.

Tudjon kördiagramot és oszlopdiagramot készíteni.

Tudjon adott diagramról információt kiolvasni.

Tudja és alkalmazza a következő fogalmakat:

osztályba sorolás, gyakorisági diagram, relatív gyako​ri​ság.

	Tudjon hisztogramot készíteni, és adott hisztogramról információt kiolvasni.

	5.1.2 Nagy adathalmazok jellemzői, statisztikai mutatók

	Ismerje és alkalmazza a következő fogalmakat:

– aritmetikai átlag (súlyozott számtani közép),

– medián (rendezett minta közepe),

– módusz (leggyakoribb érték).

Ismerje és használja a következő fogalmakat: ter​je​de​lem, átlagos abszolút eltérés, szórás.


	Ismerje az adathalmazok egyesítése és átlaguk közötti kapcsolatot.





	TÉMÁK
	VIZSGASZINTEK

	
	Középszint
	Emelt szint

	
	Szórás kiszámolása adott adathalmaz esetén számoló​géppel.

Tudjon adathalmazokat összehasonlítani a tanult statisztikai mutatók segítségével.


	

	5.2 A valószínűségszámítás elemei

	Véges sok kimenetel esetén szimmetriamegfontolá​sok​kal számítható valószínűségek (egyenlő esélyű elemi eseményekből) egyszerű feladatokban.

Esemény, eseménytér konkrét példák esetén.

A klasszikus (Laplace)-modell ismerete.

Szemléletes kapcsolat a relatív gyakoriság és a való​szí​nűség között.

Valószínűségek kiszámítása visszatevéses mintavétel ese​tén, binomiális eloszlás.


	Ismerje és alkalmazza a következő fogalmakat: események egyesítésének, metszetének és komplementerének valószínű​sége, feltételes valószínűség, függetlenség, függőség.

A nagy számok törvényének szemléletes tartalma (nagyobb n-ekre valószínűbb, hogy 
[image: image21.wmf]d

Geometriai valószínűség.

A binomiális eloszlás (visszatevéses modell) és a hi​per​geometriai eloszlás (visszatevés nélküli modell) tulaj​donságai és ábrázolása.

Várható érték, szórás fogalma és kiszámítása a diszk​rét egyenle​tes és a binomiális eloszlás esetén.

A binomiális eloszlás alkalmazása. A minta relatív gyakoriságának becslése a sokaság paraméterének ismeretében.


II. A VIZSGA LEÍRÁSA

KÖZÉPSZINTŰ VIZSGA

A vizsga szerkezete

A középszintű matematika érettségi 180 perces írásbeli vizsga. Szóbeli vizsgát azok a tanulók tehetnek, akiknek az írásbeli vizsgájuk sikertelen (nem érték el az elégséges szintet), de az írásbeli vizsgapontszám 15%-át elérték. Mind az írásbeli, mind pedig a szóbeli vizsgán használható függvénytáblázat és számológép. Ezek paramétereit az egyes években kell meg​határozni.

Írásbeli vizsga

Tartalmi szerkezet

A feladatsor tematikailag lefedi a követelményrendszer 5 nagy témakörét. 

A feladatsor összeállításakor az alábbi tartalmi arányok az irányadók:

Gondolkodási módszerek, halmazok, logika, kombinatorika, gráfok

20%

Aritmetika, algebra, számelmélet





25%

Függvények, az analízis elemei






15%
Geometria, koordinátageometria, trigonometria



25%
Valószínűségszámítás, statisztika





15%

Ezek az arányok természetesen csak hozzávetőlegesek lehetnek, hiszen a feladatok egy jelentős része több témakörbe is besorolható, összetett ismeretkörre épül, továbbá a feladatsor választható feladatokat tartalmazó részei miatt az egyes tanulók számára – a választásaiktól függően – az arányok eltolódhatnak. Az első témakörbe tartozik a feladatoknak minden olyan részeleme, amely a szöveg matematikai nyelvre való lefordítását, matematikai modellalkotást igényel.

A feladatsor feladatainak 30–50%-a a hétköznapi élet problémáiból indul ki, esetenként egyszerű modellalkotást igénylő feladat.

A feladatsor jellemzői

A feladatsor két, jól elkülönülő részből áll. 

Az I. rész 10-12 feladatot tartalmazó feladatlap, amely az alapfogalmak, defi​níciók, egyszerű összefüggések ismeretét hivatott ellenőrizni. Ebben a részben megjelenhet néhány igaz-hamis állítást tartalmazó vagy egyszerű feleletválasztós feladat is, de a feladatok több​sége nyílt végű. Az első rész megoldására 45 perc áll rendelkezésre, vagyis ezen idő eltelte után e feladatok megoldására nincs tovább mód.

A feladatsor I. részében összesen 30 pont érhető el.

A II. rész megoldási időtartama 135 perc. Ez további két részre oszlik, melynek megol​dása folyamatos, az adott időn belül nem korlátozott.

A II./a rész 4, egyenként 12 pontos feladatot tartalmaz, amelyből 3-at kell megoldani, és csak ez a három értékelhető. Tehát a jelöltnek a négyből egyértelműen ki kell választania az értékelendő három feladatot. A feladatok egy vagy több kérdésből állnak.

A II./b rész 3, egyenként 17 pontos feladatot tartalmaz, amelyből 2-t kell megoldani, és csak ez a kettő értékelhető, a II./a részben leírtakhoz hasonlóan. A feladatok a középszintű kö​ve​tel​mények keretein belül összetett feladatok, általában több témakört is érintenek és több rész​kérdésből állnak.

A II./a és II./b rész megoldására fordított időt a jelölt szabadon használhatja fel.

A vizsga bevezetését követő első években választás csak a II./b részben lesz felajánlva, tehát a II./a részben 3 kötelezően megoldandó feladatot tűzünk ki.

Értékelés


Az írásbeli vizsgán elérhető pontszám 100 pont.

A dolgozatok javítására részletes javítási útmutató szolgál. A javítási útmutató tartal​mazza a feladatok részletes megoldását, esetenként több változatot is, valamint az egyes meg​oldási lépésekre adható részpontszámokat.

Szóbeli vizsga

Tartalmi szerkezet

A szóbeli vizsgára legalább 20 tételt kell készíteni, amennyiben a vizsgázó csoportban van szóbeli vizsgára utasított tanuló. A tételsor tartalmi arányai az írásbeli vizsga leírásánál meghatározott arányokat tükrözzék.

A tételek jellemzői

A tétel tartalmazzon 3 egyszerű elméleti kérdést (definíciót, tételkimondást), valamint 3 feladatot. A tétel egyes elemei más-más témakörből kerüljenek kiválasztásra.

Értékelés

A szóbeli vizsgán elérhető pontszám 50 pont.

Az értékelés szempontjai:

1. Az elméleti kérdés összesen





15 pont

2. A három feladat összesen






30 pont

3. Önálló teljesítményre való képesség, a feladatok logikus előadása, 
    illetve a matematikai kommunikációs képesség 



  5 pont

Azt, hogy az utolsó 5 pontból mennyit kap a vizsgázó, annak a mérlegelésével kell el​dön​teni, hogy a jelölt milyen mértékben tudott önál​ló​an megbirkózni a kérdésekkel, illetve a feladatokkal, ha segítő kérdésekre volt szüksége, azokat megértette-e és a feleletében fel tudta-e használni. Itt kell értékelni azt is, hogy mennyire volt logikus a felelet felépítése.

A szóbeli vizsgát is tett tanuló végső értékelése az írásbeli és a szóbeli vizsga együttes pontszáma alapján történik.


EMELT SZINTŰ VIZSGA

A vizsga szerkezete

Az emelt szintű matematika érettségi vizsga 240 perces írásbeli vizsgából és legfeljebb 20 perces szó​beli vizsgából áll. Mind az írásbeli, mind pedig a szóbeli vizsgán használható függ​vény​táb​lázat és számológép. Ezek paramétereit az egyes években kell meghatározni.

Írásbeli vizsga

Tartalmi szerkezet

A feladatsor tematikailag lefedi a követelményrendszer 5 nagy témakörét. 

A feladatsor összeállításakor az alábbi arányok az irányadók:

Gondolkodási módszerek, halmazok, logika, kombinatorika, gráfok

25%

Aritmetika, algebra, számelmélet





20%

Függvények, az analízis elemei






20%
Geometria, koordinátageometria, trigonometria



20%
Valószínűségszámítás, statisztika





15%

Ezek az arányok természetesen csak hozzávetőlegesek lehetnek, hiszen a feladatok egy jelentős része több témakörbe is besorolható, összetett ismeretkörre épül, továbbá a feladatsor választható feladatokat tartalmazó részei miatt az egyes tanulók számára – a választásaiktól függően – az arányok eltolódhatnak. Az első témakörbe tartozik a feladatoknak minden olyan részeleme, amely a szöveg matematikai nyelvre való lefordítását, matematikai modellalkotást igényel.

A feladatsor feladatainak 30–40%-a szöveges, a hétköznapi élet problémáiból kiinduló, egyszerű modellalkotás alkalmazását igénylő feladat.

A feladatsor jellemzői

A feladatsor folyamatosan megoldandó, 2 különböző részből áll. A jelölteknek összesen 240 perc áll a rendelkezésükre, amit szabadon használhatnak fel. Az írásbeli vizsgán elérhető összpontszám 115 pont.

Az I. rész 4 feladatból áll. Ezek az emelt szintű követelmények alapján egyszerűnek tekinthetők, többnyire a középszintű követelmények ismeretében is megoldhatók. (Ebben a rész​ben nincs választási lehetőség.) A feladatok több részkérdést is tartalmazhatnak, az elérhető összpontszám 51.

A II. rész 5 egyenként 16 pontértékű feladatból áll. Ezek közül legalább kettőben a gyakorlati életben előforduló szituációból származik a probléma, így a megoldáshoz a vizsgázónak a szöveget le kell fordítania a matematika nyelvére, azaz matematikai modellt kell alkotnia, abban számításokat végeznie, s a kapott eredményeket az eredeti probléma szempontjából értelmezve kell válaszolnia a felvetett kérdésekre. A jelöltnek az öt feladatból négyet kell kiválasztani, megoldani, és csak ez a négy értékelhető. A feladatok általában egy-két témakör ismeret​anyagára támaszkodnak. A II. rész megoldásával elérhető összpontszám 64.
Értékelés

A javítási útmutató tartalmazza a feladatok részletes megoldásait, azok lehetséges válto​za​tait, az egyes megoldási lépésekre adható részpontszámokat.

Szóbeli vizsga

Tartalmi szerkezet

A szóbeli vizsgára legalább 20 tételt kell készíteni. A tételsor tartalmi arányai az írásbeli vizsga leírásánál meghatározott arányokat tükrözzék.

A tételek jellemzői

Az egyes tételek egy-egy témakörből kerülnek összeállításra. minden tétel megköveteli a tanulótól

· egy definíció kimondását,

· egy tétel bizonyítását,

· egy feladat megoldását,

· valamint hogy mondjon példát az adott témakör alkalmazására a matematikán belül vagy azon kívül.

A tételeket úgy kell összeállítani, hogy a nehézségük közel azonos legyen. Mivel a bizonyítandó állítások nehézsége különböző, ezért a kiválasztott feladat összetettségével, illetve nehézségi fokával lehet kiegyensúlyozni az adott tétel nehézségi szintjét.

Értékelés

A szóbeli vizsgán elérhető pontszám 35.

Az értékelés szempontjai:

1. Az elméleti kérdések és a feladat összesen



        25 pont

2. Az alkalmazásra mutatott példa





          5 pont

3. Az önálló teljesítményre való képesség, a feladatok logikus előadása, 

     illetve a szaknyelv használata és a matematikai kommunikációs képesség      5 pont

